অপরূদ্ধ /ফোরকান,খুলনাঃ একটি সরকারী জায়গায় চিঠি দিয়ে দাওয়াত করে এমপির ভাগ্নেকে প্রাননাশের ঘটনার ১৫ দিন পেরিয়ে গেলেও পুলিশ মামলা নেয়নি। জানা গেছে, কলারোয়া পৌরসভার উপ সহকারী- প্রকৌশলী সুজন আলী  একটি সরকারী জমির মাপজরিপের বিষয় নিয়ে পৌর সদস্যকে ডেকে নিয়ে সন্ত্রাসী লোক দিয়ে পিটিয়ে- কুপিয়ে জখম করে। ফলে পুলিশের ভুমিকা নিয়ে প্রশ্ন উঠেছে। গতকাল বিকাল ৫ টায় তালা-কলারোয়ার সংসদ সদস্য ও যোগামন্ত্রনালয়ের স্থায়ী কমিটির সভাপতি প্রকৌশলী শেখ মুজিবুর রহমানের ভাগ্নে পৌরসদস্য শেখ মশিউর রহমান বাবলুু প্রেস কাবে এসে সাংবাদিকদের জানান,গত ৩ ফেব্রয়ারী বৃহস্পতিবার দুপুর ১২টার দিকে পৌর এলাকার তুলসীডাঙ্গার ২নং ওয়ার্ডের আসাদুজ্জামান এর কৃয়কৃত জমির মাপ জরিপ চলছিল পৌরসভার নিজস্ব আমিন দ্বারা। উক্ত পৌরসভা থেকে পৌর সদস্য হিসাবে  তাকে স্বারক নং কলা/পৌর/সাধা:/২০১১/২৮ চিঠি দিয়ে হাজির থাকার জন্য অনুরোধ করে। তিনি সঠিক সময়ে উপস্থিত থাকতে না পারলেও কলারোয়া পৌরসভার উপ সহকারী- প্রকৌশলী সুজন আলী ঠিক সময়ে প্রকল্পিত ভাবে মোবাইলে ডেকে নেয়। সেখানে পুর্বপরিকল্পিত ভাবে লাঠি, দা ,সাবল,লোহার রড নিয়ে বসে থাকা আসাদুজ্জামান, মো: লেলিন,সাইফুল,বদিউজ্জামানসহ ৭/৮ জন ঝাপিয়ে পড়ে এলোপাতাড়ী ভাবে কুপিয়ে আহত করে। এ ঘটনায় এমপির ভাগ্নে পৌর সদস্য শেখ মশিউর রহমান বাবলু গুরুত্বর আহত হয়ে কলারোয়া সরকারী হাসপাতালে ভর্তি হয়। এলাকাবাসি মামলা রেকর্ড পুর্বক আইনগত ব্যবস্থা  গ্রহনের জন্য প্রশাসনের হস্তক্ষেপ কামনা করেছে।